Okirat száma: MNNO/M/1/2024.

**Módosító okirat**

**A Pápakovácsi Mesevár Német Nemzetiségi Óvodának** **az** **Óvodafenntartó Intézményi Társulás által 2018. július 25. napján kiadott alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. §. (2) és (3) bekezdése alapján, az Óvodafenntartó Intézményi Társulás 3/2024. (II.5.) határozatára figyelemmel a következők szerint módosítom:**

1. **Az alapító okirat 4.1. pontja a következők szerint módosul:**

4.1. A költségvetési szerv közfeladata: A Magyarország helyi önkormányzatairól szóló 2011.évi LXXXIX. tv. 13. §. (1) bekezdés 6. pontja és a nemzeti köznevelésről szóló 2011. évi CXC. tv. (a továbbiakban: Nkt.) 4. §. 14a. a) pontja és 8. §. alapján óvodai nevelési feladatok, valamint az Nkt. 4. §. 14a. r) pontja alapján a többi gyermekkel, tanulóval együtt nevelhető sajátos nevelési igényű gyermekek óvodai nevelésével összefüggő feladatok ellátása. A gyermekek védelméről és a gyámügyi igazgatásról szóló 1997. évi XXXI. tv. 21. §. (1) bekezdés alapján természetbeni ellátásként a gyermek életkorának megfelelő gyermekétkeztetés biztosítása.

1. **Az alapító okirat 5.1. és 5.2. pontja a következők szerint módosul:**

5.1. A költségvetési szerv vezetőjének megbízási rendje: Az intézményvezetőt az Óvodafenntartó Intézményi Társulás Társulási Tanácsa bízza meg. Az állást nyilvános pályázat útján kell betölteni. ( Alkalmazott jogszabályok: A pedagógusok új életpályájáról szóló 2023. évi LII. törvény és a törvény végrehajtásáról szóló 401/2023. (VIII.30.) Korm. rendelet. ) A nemzeti köznevelésről szóló 2011. évi CXC. törvény 84. §. (9) bekezdés c) pontja alapján az intézmény igazgatójának megbízásával, megbízásának visszavonásával összefüggő döntéshez szükséges beszerezni az érintett települési nemzetiségi önkormányzat egyetértését.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Köznevelési foglalkoztatotti jogviszony | A pedagógusok új életpályájáról szóló 2023.évi LII. törvény, valamint a végrehajtásáról szóló 401/2023. (VIII.30.) Korm. rendelet |

1. **Az alapító okirat 6.1.2. és 6.2. pontja a következők szerint módosul:**

6.1.2. alapfeladatának jogszabály szerinti megnevezése: az Nkt. 4. §. 14a. a) és r) pontjai szerint óvodai nevelés, valamint a többi gyermekkel, tanulóval együtt nevelhető sajátos nevelési igényű gyermekek óvodai nevelése.

6.2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölése | maximális gyermek-, tanulólétszám |
| 1 | Pápakovácsi Mesevár Német Nemzetiségi Óvoda | óvodai nevelés |  | 50 fő |

Jelen módosító okiratot 2024. január 1. napjától kell alkalmazni.

Kelt: Pápakovácsi, 2024. február 5.

P.H.

Burghardt Ferenc

Óvodafenntartó Intézményi Társulás elnöke