**E L Ő T E R J E S Z T É S**

**a Pápakovácsi Mesevár Német Nemzetiségi Óvoda alapító okiratának módosításáról**

A Magyar Közlöny 100. számában kihirdetésre került a pedagógusok új életpályájáról szóló 2023. évi LII. törvény (továbbiakban: Törvény), valamint a Magyar Közlöny 123. számában a pedagógusok új életpályájáról szóló 2023.évi LII. törvény végrehajtásáról szóló 401/2023. (VIII.30.) Korm. rendelet (továbbiakban: Korm. rendelet). A Törvény és a Korm. rendelet alapján a nevelési-oktatási intézményekben foglalkoztatott pedagógusok új foglalkoztatási jogviszonyba kerülnek, amelynek megnevezése a Törvény 1.§. (1) bekezdés szerint: **„köznevelési foglalkoztatotti jogviszony”.**

A nevelési-oktatási intézményekben a pedagógusok és a Korm. rendelet 24. §. (1) bekezdése értelmében a nevelő-oktató munkát közvetlenül segítő munkatársak közalkalmazotti jogviszonya a Törvény és Korm. rendelet hatályba lépésével **2024. január 1. napjával alakul át köznevelési foglalkoztatotti jogviszonnyá.**

A Korm. rendelet 24.§. (2) bekezdése szerinti nevelő munkát közvetlenül segítő munkakörben foglalkoztatottak 2024. január 1. napjától munkaviszonyban foglalkoztathatók tovább.

A nevelési-oktatási intézményekben foglalkoztatottak jogviszonyának módosulása az intézmények alapító okirata 5.1 és 5.2 pontjának módosítását és annak a törzskönyvi nyilvántartásban történő átvezetését is igényli.

A változások a módosító okiratban megjelölésre és az egységes szerkezetű alapító okiratban átvezetésre kerültek.

Kérem az Óvodafenntartó Intézményi Társulás Társulási Tanácsát a Pápakovácsi Mesevár Német Nemzetiségi Óvoda módosító okiratának és az egységes szerkezetbe foglalt alapító okiratának elfogadására.

Pápakovácsi, 2024. február 1.

Burghardt Ferenc

Óvodafenntartó Intézményi Társulás elnöke