Okirat száma: MNNO/1/2024.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Pápakovácsi Mesevár Német Nemzetiségi Óvoda alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Pápakovácsi Mesevár Német Nemzetiségi Óvoda
   2. A költségvetési szerv
      1. székhelye: 8596 Pápakovácsi, Fő utca 20.
2. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2012.09.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Óvodafenntartó Intézményi Társulás
      2. székhelye: 8596 Pápakovácsi, Fő utca 19.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Kastély Oktatási Központ Német Nemzetiségi Általános Iskola, Óvoda és Pedagógiai Szolgáltató Intézet | 8596 Pápakovácsi, Fő utca 20. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Óvodafenntartó Intézményi Társulás
      2. székhelye: 8596 Pápakovácsi, Fő utca 19.
   2. A költségvetési szerv fenntartójának
      1. megnevezése: Óvodafenntartó Intézményi Társulás
      2. székhelye: 8596 Pápakovácsi, Fő utca 19.
2. **A költségvetési szerv tevékenysége**
   1. A költségvetési szerv közfeladata: A Magyarország helyi önkormányzatairól szóló 2011. évi LXXXIX. tv. 13. § (1) bekezdés 6. pontja és a nemzeti köznevelésről szóló 2011. évi CXC. tv. (a továbbiakban: Nkt.) 4. §. 14a. a) pontja és 8. § alapján óvodai nevelési feladatok, valamint az Nkt. 4. §. 14a. r) pontja alapján a többi gyermekkel, tanulóval együtt nevelhető sajátos nevelési igényű gyermekek óvodai nevelésével összefüggő feladatok ellátása. A gyermekek védelméről és a gyámügyi igazgatásról szóló 1997. évi XXXI. tv.   
      21. § (1) bekezdés alapján természetbeni ellátásként a gyermek életkorának megfelelő gyermekétkeztetés biztosítása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége: óvodai nevelés, német nemzetiségi óvodai nevelés, sajátos nevelési igényű gyermekek óvodai nevelése, intézményi étkeztetés.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2. | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3. | 091130 | Nemzetiségi óvodai nevelés, ellátás szakmai feladatai |
| 4. | 091140 | Óvodai nevelés, ellátás működtetési feladatai |
| 5. | 096015 | Gyermekétkeztetés köznevelési intézményben |
| 6. | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Pápakovácsi, Döbrönte, Ganna és Nóráp községek közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje: Az intézményvezetőt az Óvodafenntartó Intézményi Társulás Társulási Tanácsa bízza meg. Az állást nyilvános pályázat útján kell betölteni. ( Alkalmazott jogszabályok: A pedagógusok új életpályájáról szóló 2023. évi LII. törvény és a törvény végrehajtásáról szóló 401/2023. (VIII.30.) Korm. rendelet. ) A nemzeti köznevelésről szóló 2011. évi CXC. törvény 84. §. (9) bekezdés c) pontja alapján az intézmény igazgatójának megbízásával, megbízásának visszavonásával összefüggő döntéshez szükséges beszerezni az érintett települési nemzetiségi önkormányzat egyetértését.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Köznevelési foglalkoztatotti jogviszony | A pedagógusok új életpályájáról szóló 2023.évi LII. törvény, valamint a végrehajtásáról szóló 401/2023. (VIII.30.) Korm. rendelet |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: óvoda
      2. alapfeladatának jogszabály szerinti megnevezése: az Nkt. 4. §. 14a. a) és r) pontjai szerint óvodai nevelés, valamint a többi gyermekkel, tanulóval együtt nevelhető sajátos nevelési igényű gyermekek óvodai nevelése.
      3. gazdálkodásával összefüggő jogosítványok: Pénzügyi-gazdálkodási feladatait a Pápakovácsi Közös Önkormányzati Hivatal látja el. Az intézmény elemi költségvetésének adatai és az éves beszámoló adatai beépülnek az Óvodafenntartó Intézményi Társulás költségvetési és zárszámadási adataiba.
   2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | tagozat megjelölése | maximális gyermek-, tanulólétszám |
| 1 | Pápakovácsi Mesevár Német Nemzetiségi Óvoda | óvodai nevelés |  | 50 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 8596 Pápakovácsi, Fő u. 20. | 109 | vagyon használati joga | óvodai nevelés |

1. **Záró rendelkezés**

Jelen alapító okiratot 2024. január 1.napjától kell alkalmazni, ezzel egyidejűleg a költségvetési szerv 2018. július 25. napján kelt alapító okiratát visszavonom.

Kelt: Pápakovácsi, 2024. február 5.

P.H.

Burghardt Ferenc

Óvodafenntartó Intézményi Társulás elnöke